Predkladanie návrhov na členov rady Fondu na podporu vzdelávania

Ministerstvo školstva, vedy, výskumu a športu Slovenskej republiky podľa § 3 ods. 6 zákona č. 396/2012 Z. z. o Fonde na podporu vzdelávania (ďalej len „zákon“) oznamuje možnosť predkladania návrhov za členov rady fondu. Činnosť Fondu na podporu vzdelávania je upravená zákonom. Funkčné obdobe člena rady fondu je dvojročné.

Návrhy predkladajú
-	odborové organizácie, ktoré zastupujú pedagogických zamestnancov
-	právnické osoby, ktoré zastupujú zriaďovateľov škôl

Podmienky na člena rady fondu
-	vysokoškolské vzdelanie
-	spôsobilosť na právne úkony v plnom rozsahu
-	bezúhonnosť

Prílohy k návrhu
-	súhlas navrhovanej osoby s jej vymenovaním do rady fondu
-	životopis
-	doklady o absolvovaní vysokoškolského štúdia
-	výpis z registra trestov nie starší ako tri mesiace, cudzinec preukazuje bezúhonnosť dokladom vydaným orgánom verejnej moci na to oprávneným v príslušnom štáte, ktorý svojím obsahom zodpovedá výpisu z registra trestov vydanom v Slovenskej republike. Takýto doklad nesmie byť starší ako tri mesiace od jeho vydania a musí byť predložený spolu s úradne osvedčeným prekladom do štátneho jazyka. Ak sa takýto doklad v príslušnom štáte nevydáva, bezúhonnosť sa preukazuje čestným vyhlásením.

Termín predloženia návrhu
-	do 3. apríla 2013

Miesto na doručenie návrhu
-	Ministerstvo školstva, vedy, výskumu a športu Slovenskej republiky
sekcia vysokých škôl
Stromová 1
813 30 Bratislava